stanford-oval/wikipedia huggingface dataset:
ไอ้หนุ่มพันมือ
เนื้อเรื่อง

เด็กหนุ่มนาม เฉียนฟุ (เฉินหลง) เป็นคนใช้ให้กับสำนักหงส์ใต้ เฉียนฟุอยากเรียนกังฟูแต่ไม่มีเงินเรียนจึงแอบฝึกงูๆปลาๆ และถูกอาจารย์ในสำนักจับได้ทำให้อาจารย์โกรธจึงไม่ให้ฝึกอีกแต่ให้เป็นกระสอบทรายให้อาจารย์ซ้อมเมื่อต้องการฝึกวิชาแทน อยู่มาวันหนึ่งเฉียนฟุได้ไปช่วยขอทานท่านหนึ่งเอาไว้จากนักเลงสำนักอื่นแต่หารู้ไม่ว่าขอทานท่านนี้คือปรมาจารย์ไป่ปรมาจารย์กังฟู ทั้งคู่ถูกชะตาต่อกันจึงทำให้เฉียนฟุได้ฝึกวิชาตามที่ตนอยากฝึกจากปรมาจารย์ แต่แล้วปรมาจารย์ท่านนี้ได้ถูกเจ้าสำนักเหยี่ยวตามล่าเฉียนฟุจะช่วยปรมาจารย์ได้หรือไม่
แหล่งข้อมูลอื่น

ไอ้หนุ่มพันมือ ที่อินเทอร์เน็ตมูวีเดตาเบส
ไอ้หนุ่มพันมือ ที่ออลมูวี
ไอ้หนุ่มพันมือ ที่รอตเทนโทเมโทส์
Hong Kong Cinemagic
พิบูลย์ รัชกิจประการ

| พิบูลย์ รัชกิจประการท> ช., ท.ม., ต.ภ. |
| --- | --- |

สมาชิกสภาผู้แทนราษฎรจังหวัดสตูล
อยู่ในวาระ
เริ่มดำรงตำแหน่ง  24 มีนาคม พ.ศ. 2562
 
ข้อมูลส่วนบุคคล
เกิด: 5 กรกฎาคม พ.ศ. 2504 (63 ปี) อำเภอเทพา จังหวัดสงขลา ประเทศไทย
พรรคการเมือง: ภูมิใจไทย (2561–ปัจจุบัน)
คู่สมรส: ทิพรัตน์ รัชกิจประการ

พิบูลย์ รัชกิจประการ (เกิด 5 กรกฎาคม พ.ศ. 2504) เป็นสมาชิกสภาผู้แทนราษฎรจังหวัดสตูล 2 สมัย สังกัดพรรคภูมิใจไทย อดีตนายกเทศมนตรีเมืองสตูล
ประวัติ

พิบูลย์ เกิดเมื่อวันที่ 5 กรกฎาคม พ.ศ. 2504 ที่ตำบลท่าม่วง อำเภอเทพา จังหวัดสงขลา เป็นบุตรของนายสุทัศน์ นางกุยเฮียง รัชกิจประการ เป็นน้องชายของพิพัฒน์ รัชกิจประการ ด้านครอบครัวสมรสกับนางทิพรัตน์ รัชกิจประการ มีบุตร-ธิดา 4 คน
สำเร็จการศึกษาระดับปริญญาตรี วิทยาศาสตรบัณฑิต สาขาการเกษตร จากมหาวิทยาลัยสงขลานครินทร์
การทำงาน

พิบูลย์ ทำอาชีพธุรกิจส่วนตัว โดยเป็นเจ้าของบริษัทสตูลอะความารีน ฟีดซัพพลาย
งานการเมือง

พิบูลย์ เคยเป็นนายกเทศมนตรีเมืองสตูล ต่อมาได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 และ พ.ศ. 2566 สังกัดพรรคภูมิใจไทย
งานการเมือง > สมาชิกสภาผู้แทนราษฎร

พิบูลย์ รัชกิจประการ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสตูล สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสตูล สังกัดพรรคภูมิใจไทย
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
งานเย็บปักถักร้อย

นักษีคันธาแบบดั้งเดิมของบังคลาเทศ
งานเย็บปักถักร้อย (อังกฤษ: embroidery) เป็นศิลปะการตกแต่งผ้าหรือวัสดุอื่น ๆ โดยใช้เข็มเย็บกับด้าย และจักรเย็บผ้างานปักอาจผสมผสานวัสดุอื่น ๆ เช่น ไข่มุก ลูกปัด ขนนก และเลื่อม ด้วย ในปัจจุบันงานเย็บปักถักร้อยมักพบเห็นบนเสื้อผ้า หมวก ผ้าห่ม และกระเป๋าถือ มีให้เลือกใช้ด้ายและสีเส้นด้ายที่หลากหลาย มักใช้ในการตกแต่งของขวัญหรือเสื้อผ้าให้มีเอกลักษณ์เฉพาะตัว
เทคนิคพื้นฐานหรือการเย็บแบบต่าง ๆ ของงานเย็บปักถักร้อยในยุคแรก ๆ ได้แก่ การเย็บแบบโซ่ การเย็บรังดุมหรือการเย็บห่ม การเย็บเดินเส้น การเย็บซาติน และการเย็บแบบครอสติช การเย็บดังกล่าวยังคงเป็นเทคนิคพื้นฐานของการเย็บปักถักร้อยด้วยมือจนถึงทุกวันนี้
ไอแซก ซิงเกอร์

| ไอแซก ซิงเกอร์ |
| --- | --- |
ภาพโดยเอดเวิร์ด แฮริสัน เมย์ (1869)
เกิด: ไอแซก เมอร์ริต ซิงเกอร์ 27 ตุลาคม ค.ศ. 1811(1811-10-27) พิตต์สทาวน์, นิวยอร์ก
เสียชีวิต: 23 กรกฎาคม ค.ศ. 1875(1875-07-23) (63 ปี) Paignton, เดวอน, สหราชอาณาจักร
สัญชาติ: สหรัฐ
บิดามารดา: Adam Singer กับ Ruth Beson
แม่แบบ:Infobox engineering career
ไอแซก เมอร์ริต ซิงเกอร์ (อังกฤษ: Isaac Merritt Singer - 26 ตุลาคม พ.ศ. 2354 - 23 กรกฎาคม พ.ศ. 2418) นักประดิษฐ์ นักแสดงและผู้ประกอบการชาวอเมริกัน ผู้ทำการออกแบบปรับปรุงส่วนสำคัญของจักรเย็บผ้าและเป็นผู้ก่อตั้งบริษัทซิงเกอร์จักรเย็บผ้า
ชีวิตในวัยเยาว์

ไอแซก ซิงเกอร์ เกิดที่เมืองพิตส์ทาวน์ นิวยอร์ก เป็นบุตรของแอดัม ซิงเกอร์ผู้อพยพชาวแซกซอนเชื้อสายยิว ซิงเกอร์เข้าเป็นนักแสดงในคณะลครเร่ ทำให้เขามีรายได้ทั้งจากการเป็นนักแสดงและการเป็นช่าง และได้แต่งงานกับ แคทรีน มาเรีย ฮาเลย์เมื่อ พ.ศ. 2373
ปี พ.ศ. 2378 ซิงเกอร์พร้อมครอบครัวได้ย้ายไปอยู่นครนิวยอร์กและเข้าทำงานในโรงงานแห่งหนึ่งและในปี พ.ศ. 2379 เขาได้ออกเดินทางในฐานะตัวแทนล่วงหน้าคณะนักแสดงผ่านไปถึงบัลติมอร์ได้พบและขอแต่งงานกับแมรี แอนน์ สปอนส์เลอร์ ซิงเกอร์ได้กลับนิวยอร์กและมีบุตรสาวชื่อลิเลียนเมื่อ พ.ศ. 2380
แมรี แอนน์ได้มานิวยอร์กและพบว่าซิงเกอร์เป็นชายที่แต่งงานแล้ว แต่เธอกับซิงเกอร์ก็ได้กลับไปบัลติมอร์อีกในฐานะคู่สมรสและมีบุตรชายด้วยกันชื่อไอแซก
ผลงานประดิษฐ์ชิ้นแรก

ในปี พ.ศ. 2382 ซิงเกอร์ได้จดสิทธิบัตรเครื่องเจาะหินและขายสิทธิบัตรเป็นเงิน 2,000 เหรียญซึ่งเป็นจำนวนเงินมากมายกว่าทุกครั้งที่เขาเคยมีรายได้ และด้วยความสำเร็จด้านการเงิน ซิงเกอร์จึงหันกลับไปยึดอาชีพนักแสดงอย่างเต็มตัว เขาตั้งคณะละครเร่ชื่อ "เมอร์ริตต์นักแสดง" ออกเดินทางเร่แสดงและใช้ชื่อตนในฐานะนักแสดงว่า "ไอแซก เมอร์ริตต์" และมีแมรี แอนน์ร่วมแสดงด้วยโดยใช้ชื่อว่า "นางเมอร์ริตต์" งานเร่แสดงเป็นไปเป็นเวลาประมาณ 5 ปี
ในปี พ.ศ. 2387 ซิงเกอร์หันกลับมาทำงานด้านช่างอีกในโอไฮโอและย้ายไปอยู่ที่พิตส์เบิร์กในปี พ.ศ. 2389 และตั้งโรงงานช่างไม้ทำตัวหนังสือและป้ายไม้ และที่นี่เองที่ฮได้ประดิษฐ์และจดสิทธิบัตร "เครื่องแกะสลักไม้และโลหะ" เมื่อวันที่ 10 เมษายน พ.ศ. 2392
เมื่ออายุ 38 ปี ซิงเกอร์พร้อมภรรยา 2 คนและลูกๆ 8 คนอพยพกลับไปอยู่นิวยอร์กอีกครั้งหนึ่งเพื่อเริ่มจัดจำหน่ายเครื่องมือที่เขาประดิษฐ์ขึ้น และด้วยการหาเงินลงทุนล่วงหน้าได้ก้อนหนึ่งเขาก็ได้เริ่มสร้างเครื่องมือต้นแบบและยังได้รับข้อเสนอให้ไปสร้างโรงงานผลิตเครื่องมือที่บอสตัน ในปี พ.ศ. 2393 ซิงเกอร์ไปไปตั้งเครื่องแกะสลักของเขาที่โรงงานของออร์สัน ซี เฟลพ์ที่ซึ่งเป็นที่ผลิตเครื่องเย็บผ้าลีโลว์และบลอดเจตต์ ในขณะที่ยังไม่มีใบสั่งซื่อเครื่องแกะสลักไม้ เฟลพ์เจ้าของโรงงานจึงขอให้ซิงเกอร์ช่วยดูเครื่องเย็บผ้าดังกล่าวที่ผลิตอยู่ซึ่งนอกจากจะใช้งานยากแล้วยังผลิตยากอีกด้วย ซิงเกอร์ได้แนะว่าเครื่องเย็บจะทำงานได้ดีขึ้นหากทำให้กระสวยเดินเป็นเส้นตรงแทนที่จะเดินเป็นวงโดยใช้เข็มตรงแทนที่เข็มรูปโค้ง
ซิงเกอร์ได้รับเงินทุนอีกครั้งหนึ่งจากจอร์จ บี ซีเบอร์ซึ่งได้ร่วมเป็นหุ้นส่วนกันรวมทั้งเฟลพ์ด้วยและตั้งชื่อเครื่องว่า "จักรเย็บผ้าเจนนี ลินด์" ตามชื่อนักร้องสาวชาวสวีเดนที่โด่งดังในยุคนั้น จักรเย็บผ้าต้นแบบของซิงเกอร์นับเป็นจักรตัวแรกของโลกที่ทำการเย็บได้จริงและได้รับการจดสิทธิบัตรเมื่อวันที่ 12 เมษายน พ.ศ. 2394 และเมื่อเริ่มจำหน่ายชื่อจักรที่ตั้งว่า "เจนนี ลินด์" กลับไม่มีคนเรียกแต่ไปเรียกกันแพร่หลายทั่วไปว่า "จักรซิงเกอร์"
การออกแบบจักรเย็บผ้า

ซิงเกอร์ไม่ได้เป็นผู้ประดิษฐ์จักรเย็บผ้า และเขาก็ไม่เคยอ้างตนเป็นผู้ประดิษฐ์ เมื่อเขาเห็นจักรครั้งแรกเมื่อปี พ.ศ. 2393 นั้นก็เป็นการประดิษฐ์คิดค้นครั้งที่ 4 แล้ว จักรเย็บผ้าตัวก่อนของวอลเตอร์ ฮันท์ใช้วิธีเย็บแบบลูกโซ่วึ่งมีข้อเสียที่ด้ายมักยุ่งพันกัน จักรของฮันท์ใช้การเย็บวิธีจับยึดเช่นเดียวกับของลีโรว์และบลอดเจตต์ที่ซิงเกอร์ได้ทำการปรับปรุงแก้ไขที่โรงงานของเฟลพ์ เอลีแอส โฮว์ได้ประดษฐ์จักรเย็บผ้าโดยอิสสระซึ่งได้จดลิขสิทธิ์เมื่อวันที่ 10 กันยายน พ.ศ. 2389 ไว้เช่นกัน
ได้เกิดสงครามแย่งชิงลิขสิทธิ์จักรเย็บผ้าขึ้นระหว่างซิงเกอร์และโฮว์ ซิงเกอร์ได้พบว่าการปรับปรุงของโฮว์เป็นการใช้เทคโนโลยีที่มีอยู่ก่อนแล้ว โดยการพบจักรตัวเก่าของโฮว์ซึ่งที่จริงเป็นการใช้กระสวยแบบจับยึด ส่วนฮันท์ซึ่งยื่นขอจดลิขสิทธิ์ในปี พ.ศ. 2396 ได้อ้างว่าได้ลิขสิทธิ์ก่อนโฮว์ 7 ปี การฟ้องร้องคดี "ฮันท์และโฮว์" ขึ้นศาลในปี พ.ศ. 2397 โดยโฮว์เป็นผู้ชนะคดีและได้หันมาฟ้องศาลขอให้ยับยั้งซิงเกอร์ในการจำหน่ายจักรซิงเกอร์
บริษัท ไอ เอ็ม ซิงเกอร์

ในปี พ.ศ. 2399 ผู้ผลิตทั้งหลายคือ โกรเวอร์ เบเกอร์ ซิงเกอร์ วีลเลอร์และวิลสันซึ่งต่างฟ้องร้องซึ่งกันและกันว่าเป็นผู้ละเมิดลิขสิทธิ์ได้มาพบกันที่แอลบานี นิวยอร์กเพื่อติดตามคดี โอลานโด บี พอตเตอร์ ทนายความและประธานบริษัทโกรเวอร์และเบเกอร์ได้เสนอว่าแทนที่จะฟ้องร้องกันจนสิ้นเนื้อประดาตัวทำไมไม่เอาลิขสิทธิ์มารวมกัน ทำให้เกิด "ลิขสิทธิ์กองรวม" (Patent pool) ขึ้นเป็นครั้งแรกเป็นกระบวนการซึ่งเอื้อให้มีการพัฒนาเครื่องจักรกลที่ซับซ้อนได้โดยไม่ต้องพะวงสงครามกฎหมายลิขสิทธิ์ ทั้งหมดตกลงและจัดตั้งบริษัทสหการจักรเย็บผ้า แต่ก็ยังต้องเผชิญปัญหากับเอลีแอส โอว์ผู้ซึ่งมีลิขสิทธิ์ในส่วนสำคัญของจักรอยู่ซึ่งแปลว่าจะต้องจ่ายค่าลิขสิทธิ์ให้แก่โฮว์สำหรับจักรทุกตัวที่ผลิตซึ่งโฮว์ยอมเงื่อนไข การผลิตจักรเย็บผ้าในปริมาณมากจึงเกิดขึ้น บริษัท ไอ เอ็ม ซิงเกอร์ได้ผลิตจักรเย็บผ้าได้ 2,564 ตัวในปี พ.ศ. 2399 และ 13,000 ตัวในปี พ.ศ. 2403 ที่โรงงานใหม่ถนนมอตต์ นิวยอร์ก
จักรเย็บผ้าที่ผลิตในช่วงแรกเป็นจักรประเภทอุตสาหกรรมการตัดเย็บ จักรขนาดเล็กส่วนบุคคลสำหรับใช้ในงานตลาดยุโรป สร้างโรงงานในอังกฤษใกล้เมือง กลาสโกว์ นับเป็นเป็นการดำเนินธุรกิจข้ามชาติเป็นครั้งแรกของอเมริกาโดยมีตัวแทนจำหน่ายในปารีสและริโอเดอจาไนโร
การประสบความสำเร็จทางการเงิน

ความสำเร็จทางการเงินทำให้ซิงเกอร์สามารถซื้อคฤหาสน์ที่ถนนฟิฟท์อเวนู ในปี พ.ศ. 2403 เขาหย่ากับภรรยาคนแรกในข้อหาการมีชู้และอยู่กินกับแมรี แอนน์ต่อไปจนกระทั่งเธอได้เห็นเขานั่งรถคู่มากับพนักงานบริษัทชื่อแมรี แมกโกนิกัลผู้ต้องสงสัยมานาน ซิงเกอร์มีบุตรกับแมรี แมกโกนัล 5 คน โดยใช้นามสกุลแมททิว แมรี แอนน์ ซึ่งยังเรียกตัวเองว่านางซิงเกอร์ได้แจ้งจับซิงเกอร์ในข้อหาทะเลาะวิวาท ซิงเกอร์ผู้ได้รับความอับอายได้รับการประกันตัวและหลบไปอยู่ลอนดอนพร้อมกับแมกโกนัล หลังจากนั้นก็เกิดการอย่าร้างของครอบครัว "ไอแซก" ขึ้นอีกครั้งหนึ่ง และได้แต่งงานใหม่อีกกับแมรี อีสท์วูดโดยใช้นามสกุลว่า "เมอร์ริต" ซิงเกอร์มีลูกทั้งหมดรวม 18 คนจากภรรยา 4 คน (ปัจจุบันลูก 18 คนยังมีชีวิตอยู่)
แมรี แอนน์พบกับไอแซกที่ลอนดอนได้ทำข้อตกลงเรียกร้องเรื่องทรัพย์สินโดยอ้างว่าแม้ไม้ได้จดทะเบียนถูกต้องแต่ก็ถือว่าถูกกฎหมายเนื่องจากได้อยู่กินด้วยกันเป็นเวลา 7 เดือนในระหว่างที่ไอแซกหย่าขาดจากแคทรีนภริยาคนแรกแล้วซึ่งเป็นที่ตกลงกันได้
ชีวิตช่วงสุดท้ายในยุโรป

ในปี พ.ศ. 2406 ได้มีความเห็นร่วมกันยกเลิกบริษัทไอ เอม ซิงเกอร์ และดำเนินกิจการต่อโดย "บริษัทซิงเกอร์" ตัวซิงเกอร์เองได้ลดบทบาทในงานบริหารจัดการประจำวันลงโดยทำหน้าที่เพียงเป็นกรรมการอำนวยการและผู้ถือหุ้นใหญ่
ถึงตอนนี้ ซิงเกอร์ก็เริ่มเพิ่มจำนวนครอบครัวอีกโดยมีลูกกับอิซาเบลลาอีก 6 คน และเนื่องจากปัญหายอกย้อนในการมีครอบครัวในอดีตทำให้เขาไม่สามารถกลับไปอยู่ในนิวยอร์กได้อีก ได้อพยพไปอยู่ปารีสในเวลาต่อมาและไม่ได้กลับอเมริกาอีกเลย เมื่อเกิดสงครามฝรั่งเศส-ปรัสเซีย ซิงเกอร์และครอบครัวหนีไปอยู่ในอังกฤษและสร้างคฤหาสน์ใหญ่ที่เดวอน 9 วันหลังงานแต่งงานของลูกสาวคนหนึ่ง ไอแซก ซิงเกอร์ก็ได้เสียชีวิตด้วยโรคหัวใจและหลอดลมอักเสบและถูกฝังที่สุสานทอร์เควย์ในประเทศอังกฤษ
ทรัพย์สินและมรดก: ครอบครัวหลังมรณกรรม

ซิงเกอร์ทิ้งทรัพย์สินมรดกเป็นมูลค่าประมาณ 14 ล้านเหรียญสหรัฐและพินัยกรรม 2 ฉบับ เว้นบางคนได้ด้วยเหตุผลต่างๆ สร้างความวุ่นวายขึ้นในระหว่างสมาชิกครอบครัวทำให้เกิดการฟ้องร้องกันขึ้น แมรี แอนน์อ้างสิทธิ์การเป็น "นางซิงเกอร์" ที่ถูกต้องตามกฎหมาย ซึ่งในที่สุดศาลตัดสินให้อิซาเบลลาเป็นแม่หม้ายที่ถูกต้องตามกฎหมายซึ่งต่อมาได้แต่งงานกับนักดนตรีชาวเบลเยี่ยมชื่อ วิกเตอร์ รูบซีท ผู้ซึ่งได้ตำแหน่งวิสคอมเต เดอ เอสเตมบอร์ก ตำแหน่งวาติกันว่าดยุกแห่งแคมโปเซลิซ
ลูกคนที่ 18 ของซิงเกอร์แต่งงานกับเจ้าชายคนหนึ่งเมื่ออายุ 22 ปี ต่อมาหย่าขาดมาแต่งกับเจ้าชายอีกคนหนึ่งในปี พ.ศ. 2436 และเธอได้กลายเป็นผู้อุปถัมภ์คนสำคัญในดนตรีฝรั่งเศสสมัยใหม่ อิซาเบลลาฆ่าตัวตายในปี พ.ศ. 2439 บุตรชายคนหนึ่งได้เป็นผู้ให้เงินอุดหนุนมหาวิทยาลัยแห่งหนึ่งในประเทศอังกฤษตะวันตกเฉียงใต้ซึ่งต่อมาคือมหาวิทยาลัยเอกซีเตอร์ ซึ่งได้ตั้งชื่ออาคารหลังหนึ่งว่า อาคารวอชิงตัน ซิงเกอร์เพื่อเป็นเกียรติแก่เขา
จักรเย็บผ้าซิงเกอร์: ภาพถ่ายโดยวินเซน เดอ กรูท
ไอโฟโต้

| --- | --- |

ภาพแสดงหน้าจอไอโฟโต้ รุ่น 11
นักพัฒนา: แอปเปิล
วันที่เปิดตัว: 7 มกราคม 2002; 22 ปีก่อน (2002-01-07)

รุ่นเสถียร: 9.4.3    / 16 เมษายน 2013; 11 ปีก่อน (2013-04-16)
 
ระบบปฏิบัติการ: แมคโอเอสเท็น, ไอโอเอส
สัญญาอนุญาต: กรรมสิทธิ์
เว็บไซต์: Apple - iLife - iPhoto
ไอโฟโต้ (อังกฤษ: IPhoto) เป็นโปรแกรมซอฟต์แวร์จัดการภาพถ่ายดิจิทัล พัฒนาโดย แอปเปิล และจัดจำหน่ายในรูปแบบคอมพิวเตอร์ส่วนบุคคลแมคอินทอช โดยเป็นส่วนหึ่งมาจากชุดไอไลฟ์ ของการจัดการใช้งานสื่อดิจิทัล จัดจำหน่ายครั้งแรกในปี 2002 ไอโฟโต้ สามารถนำไปใช้จัดระเบียบ, ตัดต่อ, พิมพ์ และแชร์ภาพถ่ายดิจิทัล
ประวัติรุ่นของไอโฟโต้ > แมค

| รุ่น | ไอไลฟ์ | แนะนำ | แมคโอเอสเท็น | ไบนารี |
| --- | --- | --- | --- | --- |
| ไอโฟโต้ 1 |  – | January 7, 2002 | 10.1 | PowerPC |
| ไอโฟโต้ 2 | iLife | January 3, 2003 | 10.1 | PowerPC |
| ไอโฟโต้ 4 | iLife '04 | January 6, 2004 | 10.2.6 | PowerPC |
| ไอโฟโต้ 5 | iLife '05 | January 11, 2005 | 10.3.4 | PowerPC |
| ไอโฟโต้ 6 | iLife '06 | January 10, 2006 | 10.4.3 | Universal |
| ไอโฟโต้ 7 | iLife '08 | August 7, 2007 | 10.4.9 | Universal |
| ไอโฟโต้ 8 | iLife '09 | January 7, 2009 | 10.5.6 | Universal |
| ไอโฟโต้ 9 | iLife '11 | October 20, 2010 | 10.6.3 | Intel |
ประวัติรุ่นของไอโฟโต้ > ไอโอเอส

| Version | วันที่จัดจำหน่าย | ไอโอเอส |
| --- | --- | --- |
| ไอโฟโต้ for iOS 1.0 | March 7, 2012 | 5.1 |
| ไอโฟโต้ for iOS 1.1 | September 19, 2012 | 6.0 |
แหล่งข้อมูลอื่น

iPhoto product page at Apple.com
Video of iPhoto introduction at Macworld San Francisco
Original iPhoto TV ad
| ด ค กไอไลฟ์ |
| --- | --- |
 ไอโฟโต้  ไอมูฟวี่  การาจแบนด์  ไอเว็บ  ไอดีวีดี 
| ด ค กซอฟต์แวร์ของแอปเปิล |
| --- | --- |
ระบบปฏิบัติการ:  ดาร์วิน  ไอโอเอส version history  1  2  3  4  5  6  7  8  9  10  11  12  13  14  15  16  ไอแพดโอเอส 13  14  15  16  แมคโอเอส พับบลิค เบต้า  "ชีตา"  "พูมา"  "จากัวร์"  "แพนเธอร์"  "ไทเกอร์"  "เลเพิร์ด"  "สโนว์ เลเพิร์ด"  "ไลออน"  "เมาน์เทน ไลออน"  "แมเวอริคส์"  "โยเซมิตี"  "เอล คัปปิตัน"  "ซีร่า"  "ไฮ ซีร่า"  "โมฮาวี"  "Catalina"  "บิกเซอร์"  "มอนเทอเรย์"  "เวนทูรา" 
ผู้บริโภค:  iBooks Author  ไอคลาวด์  ไอไลฟ์ ไอมูฟวี่  การาจแบนด์  ไอเวิร์ค คีย์โน้ต  เพจ  นัมเบอร์ส  Clips 
มืออาชีพ:  ไฟล์เมกเกอร์  ไฟนอลคัตโปรเท็น โมชั่น  คอมเพรสเซอร์  โลจิกโปร โลจิกสตูดิโอ (เมนสเตจ  ไฟนอลคัตสตูดิโอ 
การศึกษา:  Classroom  Schoolwork 
Bundled:  ปฏิทิน  ไอทูนส์ history  เมล  ข้อความ  FaceTime  Music  โฟโต้บูธ  Photos  Podcasts  ซาฟารี version history  เท็กซ์อีดิท  ควิกไทม์ 
เซิร์ฟเวอร์:  แอปเปิลรีโมทเดสก์ท็อป  FoundationDB  แมคโอเอส เซิร์ฟเวอร์  เว็บออบเจ็ค  เอ็กซ์แซน 
นักพัฒนา:  แดชโค้ด  อินสตรูเมนตส์  อินเทอร์เฟชบิลเดอร์  ควอตซ์คอมโพเซอร์  Swift  เอกซ์โค้ด  ไอแอดโปรดิวเซอร์ 
ยกเลิกการผลิตผลิต:  .แมค  อะเพอร์เจอร์  แอปเปิลเวิรคส์  เบ็นโตะ  Classic Mac OS System 1  6  7  8  9  คัลเลอร์  ดีวีดีสตูดิโอโปร  ไฟนัลคัตเอกซ์เพรส  Final Cut Pro  Final Cut Studio  ฟรอนต์โรว์  ไฮเปอร์การ์ด  ไอแชท  ไอดีวีดี  ไอโฟโต้  ไอเว็บ  โลจิกเอกซ์เพรส  Logic Studio  แมคดรอว์  แมคเพนต์  แมคโปรเจกต์  แมคเทอร์มินัล  แมคไรต์  MobileMe  เรสอีดิต  เชค  ซาวด์แทร็คโปร  แมคโอเอสรุ่นดั้งเดิม (ซิสเต็ม 1  6  7  8  9)
มาร์ก ลี

| มาร์ค ลี |
| --- | --- |
มาร์ค ลีในปี ค.ศ. 2023
เกิด:  (1999-08-02) 2 สิงหาคม ค.ศ. 1999 (25 ปี) โทรอนโต เเคนาดา
สัญชาติ: แคนาดา
ชื่ออื่น: อี มิน-ฮย็อง (lee min hyung)
การศึกษา: โรงเรียนศิลปะการแสดงโซล
อาชีพ: แร็ปเปอร์ นักร้อง นักแต่งเพลง
อาชีพทางดนตรี
แนวเพลง: เคป็อป เจป็อป ฮิปฮอป
เครื่องดนตรี: เสียงร้อง
ช่วงปี: 2013–ปัจจุบัน
ค่ายเพลง: เอสเอ็ม แคปิตอล เอเว็กซ์แทร็กซ์
สมาชิกของ: เอ็นซีที เอ็นซีทียู เอ็นซีที 127 เอ็นซีทีดรีม ซูเปอร์เอ็ม เอสเอ็มรุกกีส์ เอสเอ็มทาวน์
 นักดนตรี
มาร์ค ลี (อักษรโรมัน: Mark Lee; เกิด 2 สิงหาคม พ.ศ. 2542)  ค.ศ 1999 รู้จักกันในชื่อการแสดงว่า มาร์ค (เกาหลี: 마크) เป็นแร็ปเปอร์ ไอดอล นักร้อง-นักแต่งเพลงชาวเกาหลี  ในวงการk-pop เเต่เติบโตที่แคนาดาและถือสัญชาติเป็นที่รู้จักในนามสมาชิกบอยแบนด์ของเอ็นซีที  NCT และกลุ่มย่อยNCT U เอ็นซีที 127 และสมาชิกของเอ็นซีทีดรีม เขาเปิดตัวครั้งแรกในNCT U เมื่อวันที่ 9 เมษายน พ.ศ. 2559  ค.ศ 2016 ด้วยซิงเกิลแรก "เดอะเซเวนท์เซนส์" และได้เปิดตัวเป็นหนึ่งในสมาชิกของซูเปอร์เอ็ม (SuperM) เมื่อวันที่ 4 ตุลาคม พ.ศ. 2562
ในวันที่ 14 เมษายน พ.ศ. 2563 ค.ศ2020เ  sm entertainment อสเอ็มเอนเตอร์ทนเมนต์ป ระกาศยกเลิกระบบการเข้าศึกษา-จบการศึกษา โดยจะมีเพียงสมาชิกดั้งเดิม 7 คน รวมมาร์กคี่จบการศึกษาเมื่อ พ.ศ. 2561 กลับมาเข้าร่วมงานอีกครั้ง และจะใช้ระบบหมุนเวียนสมาชิกคล้ายคลึงกับเอ็นซีทียู
ผลงานการแสดง > รายการโทรทัศน์

| ปี | ชื่อ | เครือข่าย | บทบาท | หมายเหตุ | อ้างอิง |
| --- | --- | --- | --- | --- | --- |
| 2017 | ไฮสกูลแร็ปเปอร์ | เอ็มเน็ต | ผู้เข้าแข่งขัน |  |  |
| 2017 | สโนว์บอลโปรเจกต์ | เนเวอร์ทีวี | สมาชิกหลัก |  |  |
| 2018 | Life Bar | tvN | แขกรับเชิญ | ตอนที่62 |  |
| 2018 | It's Dangerous Beyond The Blankets | เอ็มบีซี | สมาชิกหลัก | ตอนที่ 8–10 (ฤดูกาลที่ 2) |  |
| 2018–2019 | มิวสิกคอร์ | เอ็มบีซี | พิธีกรร่วม | ร่วมกับอง ซ็อง-อูและคัง มี-นา |  |
| 2019 | Let's Eat Dinner Together | JTBC | แขกรับเชิญ | ตอนที่136 |  |
ศักดิ์เกษม หุตาคม

| ศักดิ์เกษม หุตาคม |
| --- | --- |
เกิด: 17 พฤษภาคม พ.ศ. 2461 อำเภอเมืองสงขลา จังหวัดสงขลา ประเทศสยาม
เสียชีวิต: 21 ธันวาคม พ.ศ. 2529 (68 ปี) กรุงเทพมหานคร ประเทศไทย
นามปากกา: อิงอร
อาชีพ: นักเขียน นักแต่งเพลง
คู่สมรส: เยาวนิจ เศวตศิลา
ศักดิ์เกษม หุตาคม (17 พฤษภาคม พ.ศ. 2461 - 21 ธันวาคม พ.ศ. 2529) นักเขียนนวนิยายรัก โศกนาฏกรรม และนักแต่งเพลงที่มีชื่อเสียง เจ้าของนามปากกา อิงอร ได้รับฉายาว่า นักเขียนปลายปากกาจุ่มน้ำผึ้ง
ศักดิ์เกษม หุตาคม เกิดที่ตำบลพะวง อำเภอเมือง จังหวัดสงขลา อาศัยอยู่กับมารดาและยาย เพราะกำพร้าบิดาตั้งแต่เด็ก จบชั้นมัธยมจากโรงเรียนมหาวชิราวุธ สงขลา แล้วเข้ามาหางานทำที่กรุงเทพ พร้อมกับเรียนกฎหมายที่มหาวิทยาลัยธรรมศาสตร์ จนจบอนุปริญญาเมื่อ พ.ศ. 2480
ช่วงเรียนอนุปริญญา ศักดิ์เกษมทำงานเป็นเสมียนที่กรมศึกษาธิการ กระทรวงธรรมการ ได้ร่วมกับเพื่อนร่วมงานที่รักการเขียน เช่น นายตำรา ณ เมืองใต้ สด กูรมะโรหิต เหม เวชกร วรรณสิทธิ์ ศิษย์เพาะช่าง ใช้เวลาว่างเขียนเรื่องสั้นรวมเล่มอ่านกันเอง ใช้ชื่อว่าชาวคณะ "ริ้วอักษร" ต่อมาได้เขียนส่งหนังสือพิมพ์ "ประชามิตร-สุภาพบุรุษ" ซึ่งศรีบูรพา เป็นบรรณาธิการ ใช้นามปากกา "อิงอร" ผลงานชิ้นแรกคือเรื่องสั้น "สิ่งที่เหลือ" ตีพิมพ์เมื่อเดือนกุมภาพันธ์ พ.ศ. 2486 และเริ่มมีชื่อเสียงจากเรื่องสั้น "นิทรา-สายัณห์" ซึ่งต่อมาถูกขยายให้ยาวขึ้น และรวมเล่มจำหน่ายในปี พ.ศ. 2488
ผลงาน

ผลงานของอิงอรที่มีชื่อเสียง เช่น
นิทรา-สายัณห์
ดรรชีนาง
ธนูทอง
ช้องนาง
โนรี
บุหรงทอง
ราชันย์ผู้พิชิต
ริมฝั่งเนรัญชลา
กลิ่นยี่โถแดง
เกียรติศักดิ์ทหารเสือ
มดแดง
ปูจ๋า
กบเต้น
ไทยใหญ่ ฯลฯ
ล้วนได้รับความนิยม นำมาสร้างเป็นภาพยนตร์ ละครเวที และละครโทรทัศน์
อิงอรยังมีผลงานประพันธ์เพลงที่มีชื่อเสียง เช่น
รักเธอเสมอ
ความหลังฝังใจ
ดรรชนีไฉไล
หนาวตัก
เดือนต่ำดาวตก
ภูมิพลมหาราช
โดยได้รับรางวัลแผ่นเสียงทองคำพระราชทาน จากเพลง
"รักเธอเสมอ" (ลูกกรุง) และ
"ความหลังฝังใจ" (ลูกทุ่ง) และรางวัลสังข์เงิน จากเพลง
"ภูมิพลมหาราช"
ศักดิ์เกษม หุตาคม ถึงแก่อนิจกรรมเมื่อวันที่ 21 ธันวาคม พ.ศ. 2529 อายุ 68 ปี ด้วยโรคหัวใจ
ไอแพด แอร์ (รุ่นที่ 5)

แท็บเล็ตคอมพิวเตอร์ของแอปเปิลในปี พ.ศ. 2565
| --- | --- |
ชื่อเรียกอื่น: ไอแพด แอร์ 5
ผู้พัฒนา: แอปเปิล
ผู้ผลิต: ฟ็อกซ์คอนน์
ตระกูล: ไอแพด แอร์
ชนิด: แท็บเล็ตคอมพิวเตอร์
รุ่นที่: 5
วางจำหน่าย: 18 มีนาคม 2022; 2 ปีก่อน (2022-03-18)
ราคาเบื้องต้น: 599 ดอลลาร์สหรัฐ  569 ปอนด์  699 ยูโร  749 ดอลลาร์แคนาดา  1,049 ดอลลาร์นิวซีแลนด์  74,800 เยน  879 ดอลลาร์สิงคโปร์  20,900 บาท  (รุ่นเริ่มต้น)
ระบบปฏิบัติการ: ไอแพดโอเอส 15
พลังงาน: แบตเตอรีลิเธียมพอลิเมอร์ 28.6 กิโลวัตต์-ชั่วโมง
ชิพ: แอปเปิล เอ็ม 1 สถาปัตยกรรม 64 บิต พร้อมโมชันโคโปรเซสเซอร์
ความจุ: หน่วยความจำแฟลช 64 หรือ 256 จิกะไบต์
หน่วยความจำ: 8 จิกะไบต์ (LPDDR4X SDRAM)
การแสดงผล: 10.9 นิ้ว (280 มิลลิเมตร) (2,360 x 1,640) พิกเซล (264 พีพีไอ), ความสว่างสูงสุด 500 นิต, จอภาพขอบเขตสีกว้าง (P3), การแสดงผลแบบ True Tone, จอภาพแบบ Full Lamination, การสะท้อนแสงกลับ 1.8% และรองรับแอปเปิลเพนซิล รุ่นที่ 2
กราฟฟิก: ชิป 8 แกน
ระบบเสียง: ลำโพงสเตอริโอ
การรับเข้า: จอสัมผัสแบบมัลติทัช, ตัวควบคุมหูฟัง, ตัวรับรู้สิ่งใกล้เคียงและภาวะแสงน้อย, อุปกรณ์ตรวจจับการเคลื่อนไหว 3 แกน, ไจโรสโคป 3 แกน, เข็มทิศดิจิทัล, ไมโครโฟนคู่,  ตัวอ่านลายนิ้วมือแบบทัชไอดี, บารอมิเตอร์
กล้อง: กล้องหน้า: 12 เมกะพิกเซล, รูรับแสงขนาด ƒ/2.4, โหมดภาพถ่ายต่อเนื่อง, การตั้งเวลาถ่ายภาพล่วงหน้า, ระบบควบคุมการรับแสง, ระบบตรวจจับใบหน้า, Smart HDR, บันทึกภาพถ่ายและ Live Photos ด้วยขอบเขตสีกว้าง, ระบบป้องกันภาพสั่นไหวอัตโนมัติ, เรตินาแฟลช, บันทึกวิดีโอระดับ HD 1080p, ระบบจัดภาพให้อยู่ตรงกลาง  กล้องหลัง: 12 เมกะพิกเซล, รูรับแสงขนาด ƒ/1.8 , ชุดเลนส์ห้าชิ้น, โหมดภาพถ่ายต่อเนื่อง, การตั้งเวลาถ่ายภาพล่วงหน้า, ระบบควบคุมการรับแสง,  ระบบลดจุดรบกวน, ระบบตรวจจับใบหน้า, Hybrid IR filter, Live Photos with stabilization, Autofocus with Focus Pixels, Smart HDR, panorama, wide-color capture, ระบบป้องกันภาพสั่นไหวอัตโนมัติ, บันทึกวิดีโอระดับ HD 1080p, ระบบป้องกันวิดีโอสั่นไหว, สโลว์โมชัน, ไทม์แลปส์
การเชื่อมต่อ:  Wi-Fi และ Wi-Fi + Cellular: 802.11 Wi-Fi 6 dual-band (2.4 GHz & 5 GHz) and MIMO Bluetooth 5.0 Wi-Fi + Cellular: GPS & GLONASS GSM UMTS / HSDPA 850, 1700, 1800, 1900 MHz LTE Multiple bands 1, 2, 3, 4, 5, 7, 8, 11, 12, 13, 14, 17, 18, 19, 20, 21, 25, 26, 29, 30, 34, 38, 39, 40, 41, 46, 48, 66, 71 5G NR Multiple bands n1, n2, n3, n5, n7, n8, n12, n20, n25, n28, n29, n30, n38, n40, n41, n48, n66, n71, n77, n78, n79 
บริการออนไลน์: แอปสโตร์, ไอทูนส์สโตร์, ไอบุ๊กสโตร์, ไอคลาวด์, เกมเซ็นเตอร์
มิติ: 9.74 นิ้ว (247.6 มม.);(ความยาว)  7 นิ้ว (178.5 มม.);(ความกว้าง)  0.24 นิ้ว (6.1 มม.);(ความหนา)
รุ่นก่อนหน้า: ไอแพด แอร์ (รุ่นที่ 4)
เว็บไซต์: https://www.apple.com/th/ipad-air/
ไอแพด แอร์ (รุ่นที่ 5) (อังกฤษ: iPad Air (5th generation)) หรือเรียกอย่างไม่เป็นทางการว่า ไอแพด แอร์ 5 เป็นแท็บเล็ตคอมพิวเตอร์ ที่ออกแบบ พัฒนา และจัดจำหน่ายโดยแอปเปิล ประกาศอย่างเป็นทางการเมื่อวันที่ 8 มีนาคม ค.ศ. 2022
ไอแพด แอร์ รุ่นที่ 5 เป็นรุ่นแรกในตระกูลไอแพด แอร์ ที่ใช้ชิปแอปเปิล เอ็ม 1 เช่นเดียวกับไอแพด โปร รุ่นที่ 5 และใช้พอร์ต ยูเอสบี-ซี ซึ่งมีอัตราการรับส่งข้อมูลสูงสุด 10 กิกะบิตต่อวินาที รวมถึงรองรับการเชื่อมต่อจอความละเอียดสูงสุด 4K นอกจากนี้ยังมีบลูทูธ 5.0 และไวไฟ 6 อีกด้วย กำหนดวางจำหน่ายครั้งแรกในวันที่ 18 เดือนและปีเดียวกัน โดยมี 5 สี ได้แก่ สเปซเกรย์, สตาร์ไลท์, ชมพู, ม่วง และฟ้า
เส้นเวลาของผลิตภัณฑ์ไอแพด

ที่มา: คลังข่าวประชาสัมพันธ์ของแอปเปิล
การประหารชีวิตด้วยการยิงเป็นชุด

| การประหารชีวิตโดยการยิงเป้าแบบชุดทีม |
| --- | --- |
การประหารชีวิตครอง จันดาวงศ์ กับทองพันธ์ สุทธิมาศที่อดีตสนามบินลับของเสรีไทย ในอำเภอสว่างแดนดิน ด้วยตำรวจ
วิธีการ: ลงโทษประหารชีวิต
การประหารชีวิตด้วยการยิงเป็นชุด (อังกฤษ: execution by firing squad) เป็นวิธีลงโทษประหารชีวิตวิธีหนึ่งซึ่งใชักันมากในกลุ่มทหารและในช่วงสงคราม การประหารชีวิตด้วยการยิงนั้นเป็นวิธีที่ค่อนข้างเก่า เหตุผลบางประการที่มีการใช้วิธีนี้ คือ ปืนเป็นเครื่องสังหารที่พร้อมมืออยู่ตามปรกติแล้ว และการยิงเข้าอวัยวะสำคัญ เช่น สมอง หรือหัวใจ ก็นำไปสู่ความตายได้ค่อนข้างเร็ว
โดยทั่วไป ใช้บุคลากรทางทหารเป็นผู้ยิงประหาร และมักได้รับคำสั่งให้ยิงพร้อมกัน เพื่อไม่ให้ผู้ยิงคนใดคนหนึ่งทำกระบวนการติดขัด และเพื่อไม่ให้ระบุได้ว่ากระสุนนัดใดที่นำไปสู่ความตาย นอกจากนี้ ผู้ยิงยังมักได้รับคำสั่งให้ยิงที่หัวใจจุดเดียว เพื่อไม่ให้อวัยวะพรุนเพราะห่ากระสุน บางทีมีการใช้เป้ากระดาษช่วย ส่วนนักโทษนั้นมักปิดตาหรือคุลมศีรษะและพันธนาการไว้ แต่ก็มีกรณีที่นักโทษขอให้ตนได้เผชิญหน้ากับผู้ยิงโดยไม่ต้องปิดตาตนเอง และนักโทษมักถูกยิงขณะนั่งหรือยืน ในบางแห่งมีประเพณีที่ให้ประหารด้วยการยิงเป็นชุด ณ เวลารุ่งสาง จึงทำให้เกิดสำนวนว่า "ยิงตอนฟ้าสาง" (shot at dawn)
ดูเพิ่ม

รายชื่อบุคคลที่ถูกประหารชีวิตในที่สาธารณะตามคำสั่งนายกรัฐมนตรีโดยทหารและตำรวจ รายชื่อบุคคลที่ถูกประหารด้วยวิธีดังกล่าวในประเทศไทย
ไอ้แมงมุม 2

| ไอ้แมงมุม 2 |
| --- | --- |
โปสเตอร์
กำกับ: แซม ไรมี
เขียนบท: บทภาพยนตร์: Alvin Sargent Story: Alfred Gough Miles Millar Michael Chabon Comic book: Stan Lee Steve Ditko
อำนวยการสร้าง: Avi Arad Laura Ziskin Co-producer: Grant Curtis Executive producers: Stan Lee Kevin Feige Joseph M. Caracciolo 
นักแสดงนำ: Tobey Maguire Kirsten Dunst James Franco Alfred Molina Rosemary Harris JK Simmons Donna Murphy Daniel Gillies Dylan Baker Bill Nunn Vanessa Ferlito Aasif Mandvi
กำกับภาพ: Bill Pope
ตัดต่อ: Bob Murawski
ดนตรีประกอบ: Danny Elfman Additional: Christopher Young John Debney
บริษัทผู้สร้าง: Marvel Entertainment Laura Ziskins Productions  
ผู้จัดจำหน่าย: Columbia Pictures
วันฉาย: 30 มิถุนายน ค.ศ. 2004
ความยาว: 127 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $200 ล้าน
ทำเงิน: $783,776,341
ก่อนหน้านี้: Spider-Man
ต่อจากนี้: Spider-Man 3
ไอ้แมงมุม 2 (อังกฤษ: Spider-Man 2) เป็นภาพยนตร์อเมริกันแนวซูเปอร์ฮีโร่ กำกับโดยแซม ไรมี เขียนบทโดย อัลวิน ซาร์เกนต์และพัฒนาโดย อัลเฟรด กัฟ, ไมลส์ มิลลาร์ และ ไมเคิล ชาบอน เป็นภาพยนตร์ภาค 2 ในภาพยนตร์ชุดไอ้แมงมุม สร้างมาจากตัวละครในการ์ตูนของมาร์เวล ไอ้แมงมุม ส่วนทีมนักแสดงยังคงกลับมาเล่นอย่าง โทบีย์ แม็กไกวร์ รับบท ปีเตอร์ ปาร์กเกอร์, เคิร์สเตน ดันสต์ รับบท แมรี เจน และ เจมส์ แฟรนโก รับบท แฮร์รี ออสบอร์น
เป็นภาพยนตร์หลังภาคแรก 2 ปี โดยมีเนื้อเรื่องเกี่ยวกับ ปีเตอร์ ปาร์เกอร์ ที่ติดขัดกับชีวิตส่วนตัวและการทำหน้าที่เป็นไอ้แมงมุม มีตัวร้ายในเรื่องนี้คือ ดร. ออตโต อ็อกตาเวียส (อัลเฟรด โมลินา) ที่กลายเป็นคนเสียสติหลังจากได้ทดลองผิดพลาดและการเสียชีวิตของภรรยา ได้ใช้หนวดเครื่องกลและตั้งฉายาว่า อ็อกตาเวียส ทำให้ผู้คนในนครนิวยอร์กต่างหวาดผวาต่ออันตรายที่เขาทำ
ภาพยนตร์ออกฉายเมื่อวันที่ 30 มิถุนายน ค.ศ. 2004 ในสหรัฐอเมริกา โดยโคลัมเบียพิกเจอส์ ได้รับคำวิจารณ์ด้านบวก ทำรายได้มากกว่า 783 ล้านเหรียญสหรัฐทั่วโลกและยังได้รับรางวัลออสการ์ สาขาเทคนิคพิเศษยอดเยี่ยม หลังจากนั้นได้สร้างภาคต่อ ไอ้แมงมุม 3 ในเวลาต่อมา
นักแสดง

| บทบาท | นักแสดง |
| --- | --- |
ปีเตอร์ ปาร์คเกอร์/สไปเดอร์แมน: โทบี้ แมคไกวร์
แมรี่ เจน วัตสัน: คริสเตน ดันสท์
แฮร์รี่ ออสบอร์น: เจมส์ แฟรนโก
ดร. อ็อตโต ออคตาเวี/ดอกเตอร์ออกโทปุส: อัลเฟรด โมลินา